Material: papyrus
βασιλεύοντος Πτολεμαίου τοῦ Πτολεμαίου καὶ Ἀρσινόης θεῶν Ἀδελφῶν 
ἔτους ιη  Ἐπεὶφ κη. ὅρκος ὃν ὤμοσεν καὶ ἐχιρογράφησεν Σεμθεὺς Τε
ῶτος Ἡρακλεοπολίτης τῶν ἐπέργων ὃς καὶ Ἡρακλεόδωρος κα[λεῖ]ται ὀμνύω βασιλήα 
Πτολεμαῖον τὸν ἐκ βασιλήως Πτολεμαίου καὶ βασιλισσαν Β[ερε]ίκην καὶ θεοὺς 
Ἀδελφοὺς καὶ θεοὺς Εὐεργέτας τὸς τούτων γονεις καὶ τὴν Εἶσιν καὶ 
τὸν Σάραπιν καὶ τοὺς ἄλλους ἐγχωρίους θεοὺς πάντας καὶ θεὰς πάσας 
ἦ μὴν πραγματεύσασθαι ὑπὸ Κλίταρχον τὸν παρὰ Ἀσκληπιάδου 
τοῦ τραπεζείτου ἐπὶ τοῦ ἐμ Φεβίχι τοῦ Κωίτου λογευτηρίου καὶ ἀνοίσειν 
τὰ πίπτοντα πάντα εἰς τὸ βασιλικὸν ὀρθῶς καὶ δικαίως καὶ ὃν ἂν παρα
λαμβανω χαλκὸν παρὰ Κλιτάρχου χωρὶς οὗ ἂν ἐκδέξωμαι καὶ ἀποκαταστήσειν ἐπὶ τὴν ἐν Ἡ
ρακλήους πόλει τρ ἐὰμ μή τι ἀνήλωμα ἐπισταλῇ ὃ ἂν ἀνηλώσω ἐπὶ 
τῶν τόπων δώσειν τε τὸν λόγον τῶν πιπτόντων πάντων Κλιτάρχωι τοῦ 
τε λήμματος καὶ ἀνηλώματος καὶ τὰ σύμβολα ὃν ἂν ἀνηλώσω. 
ἐὰν δὲ [προσο]φιλήσω πρὸς τὸν χιριζμὸν τάξομαι ἐπὶ τὴν βασιλικὴν τρ ἐν ἡμέρα[ις ε] 
καὶ ἡ πρᾶξις ἔστω ἔκ τε ἐμοῦ καὶ τῶν ὑπαρχόντων πάντων καὶ μηθὲν 
ἐξαλλοτριώσειν τῶν ὑπαρχόντων ἐμῶν ἢ τὸ συνάλλαγμα κα[τʼ ἐ]
μοῦ  ἔσεσθαί τε ἐμφανῆ [Κ]λιτάρχωι καὶ το[ῖς παρʼ αὐτοῦ] 
ἔξω ἱεροῦ καὶ βωμοῦ καὶ τεμένους κ[αὶ] πάσης σκέπης εὐο[ρκοῦντι] 
[μέν μοι εὖ εἴη, ἐπιορκοῦ]ντι [δ]ὲ ἔνοχ[ον εἶναι] τῆι ἀσεβήαι